تادرس مقار

تادرس مقار (1862 – 1920م) رجل اعمال مصرى و كان أول أسيوطى يسافر للخارج طلب للعلم و أول من أنشأ بأسيوط وابور لطحن الغلال بالصعيد سنة 1883 م و أول من انشأ سينما فى الصعيد كله.
 حياته 
اتولد تادرس مقار سنة 1862م فى مدينة أسيوط و كان ابوه مقار دميان عميد العيلة تاجر كبير ومن اصحاب الأملاك واتصلت تجارته الواسعة بالسودان فى أصناف الأقمشة وريش النعام والعاج، و كان معروف فى أسيوط بالسمعة الطيبه وحظى باحترام الجميع.

تلقى تادرس علومه الأولى بأسيوط بعدين أوفده ابوه فى سن السبعتاشر من عمره لفرنسا ليتلقى علومه بيها فى واحده من جامعات مرسيليا فظل بيها 3 سنين ، و كان أول مصرى من أسيوط يسافر لخارج مصر طلب للعلم، وعاد بعد وفاة ابوه و هو على دراية كبيره بقواعد الصناعة و أصول التجارة، فوق معرفته الأولى بشئون الزراعة.

ابتدأ حياته العمليه بمشروعات تجارية واسعة النطاق و تعهد الحملة المصرية اللى فتحت السودان سنة 1896 وسنة 1897 بجميع حاجاتها من دواب وحبوب وخلافه ونظر لما اكتسبه من خبرة بأصول الهندسة الصناعية.
 أول وابور لطحن الغلال 
انشأ أول وابور لطحن الغلال بالصعيد سنة 1883م، فقد كان المتبع وقتها أن يطحن الأهالى بطواحين بسيطة تدار بالمواشى وتسمى "طاحون فارسى" فبقت مدينة أسيوط بفضله مركز تجارى كبير لطحن الحبوب وتجارة الدقيق وعلى اتصال بجميع جهات القطر كمان السودان. ولما ظهرت ماكينات الديزل استحضر أول ماكينة من الخارج سنة 1904 ، و كانت مش معروفه ساعتها فى مصر لحد اضطر لاستيراد وقودها المازوت من أوربا و ألحق بمطحنه ورشة لتصليح الماكينات بيها أقسام الحدادة والبرادة والخراطة وسبك المعادن بكامل معداتها و أدواتها واستحضر ليها عمالا اختصاصيين من الخارج علّموا شبان مصريين أصول الصناعه دى لحد ماتمكّنوا منها، و وسّع تجارته فى الغلال والدقيق مع القاهرة والسودان.
 سينمات اسيوط الشتوى والصيفى 
وفى سنة 1908 أنشأ دار السينما الشتوى القديم فى مدينة أسيوط، و كانت تسع 700 شخص و كان ذلك عقب ظهور الصور المتحركة مباشرة و فى سنة 1916م أنشأ ملحق ليها كسينما صيفى فى الهواء الطلق للصيف يسع 800 شخص .

قام أنجال مقار من بعده بتوسعة دور السينما وتحديثها على أحسن طراز وكمان قاموا بأعمال هندسية هامة فى مدينة أسيوط.
 تاريخ 
الصعيد كان به أول سينما فى الصعيد مش فى مصر بس، فدور السينما فى أسيوط موجوده من سنة 1908 هيا السينما الشتوى بأسيوط، اللى أنشأها تادرس مقار، وغنت فيها السيدة ام كلثوم سنة 1935، و فضلت مفتوحة للجماهير لحد أوائل التسعينيات، علشان اشترتها الفنانة اسعاد يونس هيا ومجموعتها.

 وفاته 
اتوفى فى فرنسا سنة 1920.
 مصادر 


تصنيف:مواليد 1862
تصنيف:وفيات 1920
تصنيف:مصريين عاشو فى فرنسا
تصنيف:اقباط
تصنيف:اشخاص من محافظه اسيوط
تصنيف:ناس من مدينة اسيوط